- ตัวอย่าง -
คำอธิบายแนวทางการสรุปย่อผลงานโครงการสำคัญที่ได้รับการคัดเลือก
ขององค์กรปกครองส่วนท้องถิ่นที่มีผลการปฏิบัติงานดีเด่น ประจำปีงบประมาณ พ.ศ. ๒๕๖2
-------------------------

		๑. ต้องเป็นโครงการ/กิจกรรมที่ได้รับคัดเลือกตามประกาศ สถ. เรื่อง ผลการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่น ประจำปีงบประมาณ พ.ศ. 2562 ลงวันที่ 4 มิ.ย. 2563 
		๒. ให้ส่งแบบสรุปย่อโครงการสำคัญที่ได้รับการคัดเลือกฯ ในรูปแบบไฟล์ Word เท่านั้น ตั้งชื่อไฟล์ว่า “สรุปย่อโครงการที่ได้รับคัดเลือก อปท. ดีเด่น พ.ศ. 2562 (..ชื่อ อปท, จังหวัด, ด้าน ..)” 
		3. ให้ อปท. ส่งข้อมูลให้จังหวัด เพื่อให้จังหวัดรวบรวมและกลั่นกรองข้อมูลของทั้งจังหวัดแล้วส่งให้ สถ. ในภาพรวมจังหวัดเท่านั้น สถ. จะไม่รับข้อมูล, e-mail หรือไฟล์ข้อมูลใด ๆ โดยตรงจาก อปท.
		4. ให้คัดเลือกรูปภาพประกอบเนื้อหาโครงการสำคัญฯ ที่มีความละเอียดสูง (300 dpi/800 pixel ขึ้นไป) และถ่ายโดยกล้องถ่ายรูปความละเอียดสูงเท่านั้น (งดภาพจากกล้องโทรศัพท์มือถือ) เพื่อนำไปประกอบการจัดพิมพ์ในหนังสือรวบรวมผลงานของ อปท. ที่มีผลการปฏิบัติงานดีเด่น พ.ศ. 2562 โดยต้องเป็นรูปภาพที่สื่อถึงผลงานโครงการนั้น ๆ โดยแยกเป็นไฟล์สกุล JPEG จำนวน 10 รูป ตั้งชื่อโฟลเดอร์ว่า“ภาพประกอบโครงการสำคัญฯ อปท. ดีเด่น พ.ศ. 2562 (..ชื่อ อปท, จังหวัด, ด้าน ..)”
		5. ให้ อปท. แนบไฟล์รูปโลโก้ อปท. ตนเอง ความละเอียดสูง (300 dpi/800 pixel ขึ้นไป) 
ในรูปแบบไฟล์ AI , Vector หรือ PDF
		6. ให้จังหวัดส่งข้อมูลทั้งหมด (ไฟล์ Word, รูปถ่าย, โลโก้) ให้ สถ. ผ่านทาง e-mail : project_dla@hotmail.com ตั้งชื่อเรื่องว่า “สรุปย่อโครงการที่ได้รับคัดเลือก อปท. ดีเด่น พ.ศ. 2562 จังหวัด.........” ภายในวันที่ 10 สิงหาคม 2563
		7. ในแบบสรุปจะแบ่งเป็น 5 หัวข้อ ได้แก่ 
			7.1 ชื่อโครงการและชื่อองค์กรปกครองส่วนท้องถิ่น
			7.2 ข้อมูลพื้นฐาน ประกอบด้วย ชื่อผู้บริหารองค์กรปกครองส่วนท้องถิ่น, วิสัยทัศน์, พื้นที่องค์กรปกครองส่วนท้องถิ่น (ตร.กม.), จำนวนประชากร, รายได้ (ปีงบประมาณ พ.ศ. 2562) รวมเงินอุดหนุน, เบอร์โทรศัพท์ และเว็บไซต์องค์กรปกครองส่วนท้องถิ่น
			7.3 ความโดดเด่นของโครงการ (ความยาว 4 ย่อหน้าโดยประมาณ) ให้เขียนในรูปแบบความเรียง โดยบรรยายสรุปถึงความโดดเด่นของโครงการ มีการกำหนด Headline (ตัวหนา) ก่อนเข้าเนื้อเรื่อง พิจารณาเขียนถึงความสำคัญ ความโดดเด่นของโครงการ, ความสำเร็จเป็นที่ประจักษ์ เป็นรูปธรรมของการดำเนินโครงการ, การเปลี่ยนแปลงอย่างมีนัยสำคัญที่เกิดขึ้นในชุมชนหลังการดำเนินโครงการ 
			7.4  ประโยชน์ที่ประชาชนได้รับ (ความยาว 3 ย่อหน้าโดยประมาณ) ให้เขียนสรุปผลลัพธ์ ผลผลิตของโครงการทั้งเชิงปริมาณและเชิงคุณภาพ อาจเน้นตัวเลขผลงานหากเป็นไปได้ เช่น รายได้ที่เพิ่มขึ้น
ของประชาชน จำนวนประชาชนที่ได้รับประโยชน์ จำนวนนักท่องเที่ยวที่เพิ่มขึ้น ปริมาณขยะที่ลดได้ ฯลฯ 
และผลกระทบต่อเนื่องในเชิงบวกที่เกิดขึ้นจากการดำเนินโครงการ 
			7.5 ปัจจัยแห่งความสำเร็จ (ความยาว 2 ย่อหน้าโดยประมาณ) ให้เขียนสรุปว่ามีปัจจัยใด
ที่ทำให้โครงการประสบความสำเร็จและยั่งยืน ถือเป็นจุดเด่นสำคัญที่แตกต่างจากโครงการอื่นๆ และเป็นแนวทาง
ให้องค์กรปกครองส่วนท้องถิ่นแห่งอื่น ๆ สามารถนำไปปรับใช้ในแต่ละพื้นที่ได้ 
		8. ในหัวข้อ ความโดดเด่นของโครงการ ประโยชน์ที่ประชาชนได้รับ และปัจจัยความสำเร็จ 
ให้พยายามหาคำสำคัญ (keyword) ของแต่ละย่อหน้า แล้วเน้นตัวหนา

/9. ให้ใช้ Font…

		9. ให้ใช้ Font THSarabunPSK ขนาด 16 point ทั้งนี้ความยาวทั้งหมดขอให้พิจารณาจำกัดประมาณ 600 คำ (ประมาณ 1 หน้ากระดาษ A4)
		10. อปท. สามารถเลือกทำข้อมูลในรูปแบบคำบรรยายเป็นไฟล์ Word แยกกับไฟล์รูปภาพ 
หรือจะนำ Template สำเร็จรูปในไฟล์ Word ที่ สถ. ส่งให้ใน QR Code ไปใช้ก็ได้ (กรณีเขียนข้อมูลลงในTemplate สำเร็จรูปให้ใช้ Font THSarabanPSK ขนาด 13 point)
































ด้านที่ 6 ส่งเสริมการท่องเที่ยว  
โครงการ “การท่องเที่ยวพิพิธภัณฑ์บ้านดงโฮจิมินห์”
โดย องค์การบริหารส่วนตำบลป่ามะคาบ อำเภอเมือง จังหวัดพิจิตร
ข้อมูลพื้นฐาน
· นายเฉลิม แพพ่วง นายกองค์การบริหารส่วนตำบลป่ามะคาบ
· วิสัยทัศน์ “มุ่งสู่องค์กรที่มีความเป็นเลิศด้านการบริหารจัดการ บนพื้นฐานแนวคิดเศรษฐกิจพอเพียง” 
· ข้อมูลทั่วไป / พื้นที่ 82 ตร.กม. / ประชากร 8,299 คน / รายได้รวมเงินอุดหนุน (ปีงบประมาณ พ.ศ. 2562) 49,280,675.66 บาท
· โทร. 0 5667 1371 / www.pamakhap.go.th
ความโดดเด่นของโครงการ 
· “พิพิธภัณฑ์บ้านดงโฮจิมินห์” เป็นแหล่งท่องเที่ยวเชิงอนุรักษ์แบบชุมชนของตำบลป่ามะคาบ และเป็นตัวอย่างของพิพิธภัณฑ์การเรียนรู้ที่แสดงให้เห็นถึงการหล่อหลอมทางวัฒนธรรมอันแตกต่างร่วมกันของผู้คนในชุมชน และมิตรภาพอันดีของคนไทยที่มีต่อชาวเวียดนามมายาวนานเกือบร้อยปี ตั้งแต่อดีตจนถึงปัจจุบัน โดยเปิดให้บริการนักท่องเที่ยว ตั้งแต่วันอังคารถึงวันอาทิตย์ เวลา 09.00 – 16.00 น. หยุดวันจันทร์และวันหยุดนักขัตฤกษ์
· บ้านดง ตำบลป่ามะคาบ เป็นสถานที่แห่งแรกในประเทศไทยที่ประธานโฮจิมินห์ (President Ho Chi Minh) วีรบุรุษของชาวเวียดนาม เดินทางเข้ามาอยู่อาศัยพบปะกับครอบครัวชาวเวียดนามผู้รักชาติ และมีการเคลื่อนไหวกิจกรรมทางการเมือง ถือเป็นจุดเริ่มต้นขบวนการกู้ชาติเวียดนามที่บ้านดง โดยรวบรวมชาวเวียดนามกลับไปกอบกู้เอกราชคืนจากฝรั่งเศสจนสำเร็จ 
· พิพิธภัณฑ์บ้านดงโฮจิมินห์ มีความเชื่อมโยงกับการส่งเสริมการท่องเที่ยวภายในชุมชน เช่น การจัดงานส่งเสริมการขายผลิตภัณฑ์ในตำบลป่ามะคาบ และสินค้า OTOP ของจังหวัดพิจิตร, การจัดวิ่งมินิมาราธอน “ย้อนรอยโฮจิมินห์@บ้านดง”, การรวมกลุ่มชาวบ้านจัดทำบริการบ้านพักโฮมสเตย์  
· ต้นแบบอาคารอารยสถาปัตย์ (Friendly Design) ที่ถูกออกแบบเพื่อให้นักท่องเที่ยวทุกวัย ทุกสภาพร่างกาย เข้าถึงการใช้ประโยชน์ในพิพิธภัณฑ์ได้โดยสะดวก ปลอดภัย ทันสมัย ทั่วถึงและเท่าเทียม ทั้งเป็น ต้นแบบพิพิธภัณฑ์การเรียนรู้ในท้องถิ่น (Local Discovery Museum) ทั้งในด้านแนวความคิดในการนำเสนอประวัติศาสตร์ท้องถิ่น การออกแบบอาคารพิพิธภัณฑ์ การจัดสภาพภูมิทัศน์ภายในอาคารและสวนภายนอกอาคาร การจัดทำบทและจัดแสดงนิทรรศการถาวรในพิพิธภัณฑ์ที่ทันสมัย และได้รับความรู้อย่างเพลิดเพลิน (Plearn = Play + Learn) 











ประโยชน์ที่ประชาชนได้รับ 
· พิพิธภัณฑ์บ้านดงโฮจิมินห์ เป็นสถานที่ท่องเที่ยวเชิงประวัติศาสตร์แห่งใหม่ของจังหวัดพิจิตร และภูมิภาคอาเซียน ดึงดูดความสนใจจากนักท่องเที่ยว ทั้งชาวไทยและชาวต่างประเทศให้เดินทางเข้ามาในจังหวัดพิจิตรมากขึ้น
· ประชาชนมีความสนใจเรื่องราวประวัติศาสตร์ในท้องถิ่น มีความภาคภูมิใจ รู้สึกเป็นเจ้าของ มีความรักบ้านเกิด มีการร่วมคิด ร่วมทำ และร่วมรับผลประโยชน์จากการพัฒนาชุมชนไปด้วยกัน
· ส่งเสริมการท่องเที่ยวในท้องถิ่น สร้างรายได้เพิ่มขึ้นจากการขายผลิตภัณฑ์ให้แก่นักท่องเที่ยวที่เข้ามาเยี่ยมชมพิพิธภัณฑ์อย่างต่อเนื่อง ประชาชนสามารถพึ่งพาตนเองได้

ปัจจัยแห่งความสำเร็จ
· ความมุ่งมั่นในการสืบค้นข้อมูล ทั้งจากสื่ออินเตอร์เน็ต นักวิชาการ รวมทั้งพิพิธภัณฑ์โฮจิมินห์ ณ กรุงฮานอย สาธารณรัฐสังคมนิยมเวียดนาม เพื่อสร้างแหล่งข้อมูล และแหล่งเรียนรู้ประวัติศาสตร์ท้องถิ่นที่มีเรื่องราวเกี่ยวโยงกับวีรบุรุษเวียดนาม 
· การบูรณาการความร่วมมือ โดย อบต.ป่ามะคาบ ได้บูรณาการความร่วมมือทั้งในด้านองค์ความรู้ และงบประมาณในการจัดตั้งพิพิธภัณฑ์จากหลายหน่วยงาน ทั้งภาครัฐ เอกชน ประชาชนในท้องถิ่น และหน่วยงานต่างประเทศ เช่น สถาบันพัฒนาสี่แยกอินโดจีน สมาคมชาวเวียดนามแห่งประเทศไทย สถาบันพิพิธภัณฑ์การเรียนรู้แห่งชาติ (สพร.) พิพิธภัณฑ์โฮจิมินห์ (Ho Chi Minh Museum) กรุงฮานอย และกระทรวงวัฒนธรรม กีฬา และท่องเที่ยวของสาธารณรัฐสังคมนิยมเวียดนาม เป็นต้น 






















ด้านที่ 5 ส่งเสริมศาสนา ศิลปะ วัฒนธรรมและภูมิปัญญาท้องถิ่น  
โครงการ “ศิลปะสร้างคน คนสร้างเมือง กระบี่เมืองศิลปะ”
โดย เทศบาลเมืองกระบี่ อำเภอเมือง จังหวัดกระบี่ 
ข้อมูลพื้นฐาน
· นายกีรติศักดิ์ ภูเก้าล้วน นายกเทศมนตรีเมืองกระบี่ 
· วิสัยทัศน์ “กระบี่เมืองน่าอยู่ ผู้คนน่ารัก ศูนย์กลางการให้บริการ ประตูสู่การท่องเที่ยวเชิงอนุรักษ์ ประวัติศาสตร์ ศิลปะและวัฒนธรรม พร้อมก้าวสู่เมืองคุณภาพ (Q-City) ในปี 2569” 
· ข้อมูลทั่วไป / พื้นที่ 19 ตร.กม. / ประชากร 32,080 คน / รายได้รวมเงินอุดหนุน (ปีงบประมาณ พ.ศ. 2562)  385,674,686.72 บาท
· โทร. 075 620604 / www.krabicity.go.th
ความโดดเด่นของโครงการ 
· “นำศิลปะมาสร้างเมือง” นำเรื่องราวทางประวัติศาสตร์ ศิลปะ และวัฒนธรรมของเมืองกระบี่นำเสนอผ่าน “ประติมากรรรมปูดำ” ขึ้นเป็นครั้งแรก เกิดเป็นถนนสายประติมากรรมในเวลาต่อมา จนปัจจุบันมีประติมากรรมมากกว่า 26 ชิ้นงานในพื้นที่ของเทศบาล รองรับการท่องเที่ยวได้ตลอดทั้งปี นอกเหนือจากการท่องเที่ยวทางทะเล ซึ่งมีข้อจำกัดตามฤดูกาลท่องเที่ยว
· การเกิดขึ้นของ “ศูนย์การเรียนรู้วัฒนธรรมอันดามัน” จังหวัดกระบี่ เป็นศูนย์กลางการเชื่อมโยงแหล่งท่องเที่ยวทางประวัติศาสตร์ ศิลปะ และวัฒนธรรม ประกอบด้วย พิพิธภัณฑ์ลูกปัดอันดามัน และหอศิลป์อันดามัน ซึ่งเป็นหอศิลป์ที่ใหญ่ที่สุดในภาคใต้ มีการจัดแสดงงานศิลปะทั้งในระดับประเทศและระดับโลกอยู่ตลอดทั้งปี พร้อมจัดให้มี โครงการด้านศิลปะอย่างต่อเนื่อง โดยมีศิลปินแห่งชาติ ศิลปินไทย และศิลปินนานาชาติ ร่วมแลกเปลี่ยนความรู้ด้านศิลปะ วาดภาพผลงานศิลปะ และจัดแสดงนิทรรศการหมุนเวียน เป็นช่องทางให้นิสิต นักศึกษา ได้เรียนรู้การปฏิบัติงานและเทคนิคต่างๆ จากศิลปินที่มีชื่อเสียง
· บูรณาการความร่วมมือกับหน่วยงานอื่น เช่น จัดทำ MOU สร้างเครือข่ายศิลปะร่วมกับมหาวิทยาลัยราชภัฏ ทั้ง 10 สถาบัน, ร่วมกับสมาคมขัวศิลปะ จัดกิจกรรมแลกเปลี่ยนประสบการณ์ด้านศิลปะ ระหว่างศิลปะเชียงรายและศิลปินท้องถิ่นกระบี่ และร่วมกับสำนักงานวัฒนธรรมจังหวัดกระบี่ ดำเนินโครงการส่งเสริมศิลปะร่วมสมัยในพื้นที่เมืองกระบี่อย่างต่อเนื่อง
· ส่งผลให้จังหวัดกระบี่ ได้รับการคัดเลือกให้เป็น 3 เมืองนำร่องด้านศิลปะ (เชียงราย นครราชสีมา กระบี่) ได้รับคัดเลือกให้เป็นเจ้าภาพในการจัดงานศิลปกรรมร่วมสมัยนานาชาติ Thailand Biennale,Krabi 2018 ซึ่งเป็นครั้งแรกที่จัดขึ้นในประเทศไทย                                   

ประโยชน์ที่ประชาชนได้รับ 
· เกิดศูนย์กลางการเรียนรู้ ท่องเที่ยว และศึกษาดูงานทางด้านศิลปวัฒนธรรม ประวัติศาสตร์และวัตถุโบราณของเมืองให้แก่เยาวชน ประชาชนและนักท่องเที่ยวจากทั่วประเทศและทุกมุมโลก
· เพิ่มจำนวนนักท่องเที่ยวให้กับเมือง ทำให้เกิดการสร้างอาชีพ และสร้างรายได้ให้กับคนในท้องถิ่น ผู้ประกอบการในเขตเมืองกระบี่
· เพิ่มขีดความสามารถและสร้างความได้เปรียบในการแข่งขัน โดยอาศัยความร่วมมือจากทุกภาคส่วนในการขับเคลื่อนการพัฒนาเมือง

ปัจจัยแห่งความสำเร็จ
· วิสัยทัศน์ผู้นำ การทำงานเป็นทีม และการสร้างการมีส่วนร่วมกับชุมชน มีจุดเน้นอยู่ที่การประสานความร่วมมือกับชุมชน เพื่อให้ได้โครงการที่ประชาชนต้องการและพึงพอใจมากที่สุด โดยการรับฟังความคิดเห็น/ความต้องการของประชาชน กำหนดขั้นตอนการแก้ไขปัญหา ร่วมกันแก้ไขปัญหา มีการเรียนรู้และปฏิบัติร่วมกัน ยึดหลักนำความเห็นของประชาชนช่วยเพิ่มประสิทธิภาพการดำเนินงาน 
· กลยุทธ์การสร้างเมืองศิลปะ ตามแนวนโยบายของกระทรวงวัฒนธรรม ที่ตั้งเป้าหมายใช้ศิลปะ-ใช้ต้นทุนทางวัฒนธรรมของแต่ละเมืองมาต่อยอด เพิ่มมูลค่าทางเศรษฐกิจและสังคม สร้างภาพลักษณ์ สร้างรายได้เข้าสู่ประเทศ สอดรับกับนโยบายของจังหวัด ที่ต้องการเป็น “Krabi Global City - เมืองสำคัญและเมืองแลนด์มาร์คของโลก ที่เป็นจุดหมายปลายทางของนักท่องเที่ยว” 


- ตัวอย่าง -
